Nagari
Nagari adolah suatu wilayah nan mampunyoi susunan kapamimpinan jo panagak hukumnyo tasandiri. Manuruik adaik Minangkabau, nagari adolah pamukiman nan samparono, nan lah ado mamiliaki balai adaik, musajik, lapangan tabukak, tampaik mandi umum, jo jalan rayonyo surang. Suatu nagari biasonyo bakuliliangi jo tanah pasawahan miliak panduduaknyo.
Etimologi[suntiang | suntiang sumber]
Sacaro etimologi kato nagari ba asa dari Bahaso Sanskerta nagarom nan ba arti tanah air, tanah asa, atau tanah kalahiran. Bantuak lain dari kato tu antaro lain negara, negeri, nagori, nogori.
Syarat tagaknyo nagari[suntiang | suntiang sumber]
Bahalaman-bapamedanan[suntiang | suntiang sumber]
adolah pangaturan rukun tetangga, alek gadang, jo, pamainan.[1] Dalam hal pengaturan rukun tetangga, halaman disamoan jo kondisi tu jo hubuangan antaro sasamo sanak sodaro, tetangga jo kaum kerabat. Jadi parumpaannyo, kalau rumah tu punyo halaman nan rancak jo damai ba akibaik pado parangai sanak sodaronyo dalam berinteraksi jo dunia lua. Salanjuiknyo, bapamedanan adolah arena bagi anak-anak nagari untuak manunjukan kesenian jo sabagai arena permainan. Zaman saisuak, disatiok nagari ado arena bapamedanan, nan disabuik jo medan nan bapaneh. Guno dari bahalaman adolah untuak manghalangan jarak pandang urang lua taradok masalah nan sadang dirasoan sabuah keluarga, karano halaman acok ditanam jo tumbuah-tumbuahan sabagai pambateh, jo sabagai arena pambateh aktifitas bagi anak padusi. Artinyo, bateh anak padusi bakawan hanyo sabateh halaman sajo. Paguno bana fungsi tu dari bahalaman bagi sabuah rumah, mako bahalaman manjadi ciek syaraik untuak managakkan sabuah nagari di Minangkabau. Manjadi tampek bamain bagi anak-anak, halaman acok juo dijadian tampak berinteraksi jo kawan-kawan sapamainan, jadinyo muncul pamainan nan basifaik kreatifitas, adu kepandaian, mamupuak raso saba, mauji nan sabananyo jo manjalin raso kabersamaan antaro anak-anak.[2]
Caliak pulo[suntiang | suntiang sumber]
Pustaka[suntiang | suntiang sumber]
- Kahin, Audrey (2005). Dari Pemberontakan ke Integrasi: Sumatera Barat dan Politik Indonesia 1926-1998. Yayasan Obor Indonesia. ISBN 979-461-519-6.
Pautan lua[suntiang | suntiang sumber]
- www.setneg.go.id Sekretariat Negara RI
- www.kemendagri.go.id Situs web resmi Kementerian Dalam Negeri RI
- www.kemenkumham.go.id Kementerian Hukum dan Hak Asasi Manusia RI
min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn jav_Latn ind_Latn ind_Latn